NCIS (סדרת טלוויזיה)

עונה 1

פרקים 1-23 (23 פרקים). החלה ב-23 בספטמבר 2003 והסתיימה ב-25 במאי 2004.
העונה הראשונה של NCIS התחילה במותו של הנחת שאחראי על מזוודת הצפנים הגרעיניים (המכונה "פוטבול") במטוסו של הנשיא, אייר פורס 1. במהלך החקירה מתוודעים הצופים לסוכנת קייט טוד מהשירות החשאי אשר בסוף הפרק מתפטרת מתפקידה בשירות ומצטרפת ל-NCIS. בהמשך העונה מצטרף טימותי מקגיי לצוות ומופיע הטרוריסט ארי אשר חדר לחדר המתים של NCIS כאשר הוא מתחזה למת. לאחר שחטף את קייט על מנת לגלות איזה מהמסוקים של הנשיא הוא "מארינס 1" כדי להפיל אותו, מתברר שהוא חפרפרת של המוסד בחמאס ובעצם היה זה שהסגיר את התא הטרוריסטי. ארי חוזר לחמאס לאחר ששיכנע "בעזרתו" של גיבס שטרוריסטית אחרת מהתא הייתה בעצם החפרפרת.

עונה 2

פרקים 24-46 (23 פרקים). החלה ב-28 בספטמבר 2004 והסתיימה ב-24 במאי 2005.
בעונה זו מתגלים פרטים נוספים לגבי עברן של הדמויות. בפרק הלפני אחרון בעונה נשלחת ל-NCIS מעטפה אשר טוני פותח ומתגלה כמלאה בדבר. בפרק האחרון של העונה ארי טומן מלכודת ל-NCIS על מנת להרוג את גיבס. לאחר שקייט קפצה ונפגעה מכדור שנועד לגיבס ונתקע באפוד המגן שלה, ארי, בעזרת רובה צלפים מבניין אחר יורה בקייט בראש והורג אותה במקום.

עונה 3

פרקים 47-70 (24 פרקים). החלה ב-20 בספטמבר 2005 והסתיימה ב-16 במאי 2006.
עונה זו מתחילה כהמשך ישיר לפרק האחרון של העונה השנייה בו קייט נהרגה. בתחילת העונה פוגשים הצופים את המנהלת החדשה של NCIS, ג'ני שפרד (שהגיעה לאחר עזיבתו של המנהל, טום מורו שעזב לטובת תפקיד הסוכן משרד לביטחון פנים) ומגלים שניהלה פעם רומן עם גיבס ודמות חדשה נוספת, זיווה דויד, סוכנת המוסד שהייתה המפעילה של ארי. דויד מנסה למנוע מגיבס להרוג אותו, ומנסה לשכנע את גיבס שארי חף מפשע. בפרק השני, לאחר שבמוסד הבינו כי ארי היה סוכן כפול של החמאס במוסד, דוד, הבוס של זיוה, אומר לה לעזור לגיבס לתפוס את ארי. לאחר שהמלכודת לתפיסתו של ארי נכשלה גיבס הולך למרתף שלו ורואה שם את ארי. ארי מספר לגיבס איך עבר לצד של החמאס לאחר שאביו, איש בכיר במוסד, גרם למותה של אימו הפלסטינית. רגע לפני שארי יורה בגיבס זיוה יורה בארי בראש והורגת אותו, ולגיבס מתברר שארי הוא בנו של דוד ואחיה למחצה של זיוה, ושניהם אומרים שגיבס הוא זה שהרג את ארי.
בפרק הרביעי בעונה זיוה הופכת באופן רשמי לחלק מהצוות. בעונה זו יש הרבה מקרים בהם חברי הקבוצה מואשמים בהריגת אנשים בטעות. בסוף העונה גיבס הולך לפגוש מודיע על ספינה. הספינה מתפוצצת, המודיע נהרג וגיבס נכנס לתרדמת. במהלך התרדמת מתוודעים הצופים לחייו של גיבס, כולל פציעתו במבצע סופה במדבר בעיראק ומות בתו ואשתו הראשונה. כשגיבס מתעורר הוא אינו זוכר את 15 השנים האחרונות ומבחינתו השנה היא 1991. בעזרת מפקדו ב-NCIS מייק, גיבס משחזר את זיכרונו עד לפני 10 שנים כשמונה למפקד הצוות לאחר שמייק פרש. בזמן זה הצוות מנסה להבין מה קרה על הספינה ולגלות מה המודיע אמר לגיבס. זיוה מגיעה לגיבס בבית החולים וגורמת לו להיזכר בארי, בקייט והזיכרון של גיבס חוזר כמעט לגמרי. כשגיבס הוא היחיד שיודע על מתקפת הטרור המתוכננת הוא מנסה להזהיר את מפקד הצי האמריקני אשר לא שועה לעצתו. בעקבות זאת מתרחש פיגוע כנגד ספינה של הצי האמריקני. בעקבות הכישלון שבמניעת ההתקפה גיבס מתפטר ונוסע למקסיקו עם מפקדו לשעבר, מייק. טוני הופך להיות מפקד הצוות.

עונה 4

פרקים 71-94 (24 פרקים). החלה ב-19 בספטמבר 2006 והסתיימה ב-22 במאי 2007.
העונה הרביעית מתחילה בפרק בשם "שלום". זיווה עדה להתנקשות שמבצע סוכן המוסד - נמיר אחל, והיא חשודה כמעורבת. זיווה נוסעת אל המוסד ומתעמתת עם סוכן המוסד, מיכאל בשן שמראה לה תצלומים שלה יחד עם דינוזו ועקב חשדותיו כלפיה כמעורבת בהתנקשות מכריח אותה להישאר במוסד ולא ללכת. זיווה מבקשת עזרה מגיבס אשר חוזר לארצות הברית ועוזר לה. גיבס חוזר באופן זמני לעבוד ב-NCIS כדי לתפוס אסיר נמלט שתפס בעבר, ולבסוף הוא חוזר לעבוד במשרה מלאה כראש הצוות.
בהמשך העונה טוני מתאהב בז'אן בנואה וגיבס מתאהב במפקדת של צוות החקירה של צבא היבשה, הוליס מאן. אבי מתאהבת בננס אבל הרומן נגמר בסדרה כשהיא מספרת לג'ני שהוא נפרד ממנה (הפרידה התרחשה שלא על המסך בשל התאבדותו של השחקן). בנוסף הצופים מגלים בעונה זאת כי למקגי יש אחות צעירה, וכי הוא כתב ספר שהפך לרב-מכר מצליח אשר (למרות הכחשותיו) מבוסס על חיי הצוות. ג'ני שפרד מתגלה כאובססיבית בנוגע לתפיסתו של סוחר נשק, לה גרנווי, אשר בסוף העונה מתברר כי הוא אביה של ז'אן בנואה.

עונה 5

פרקים 95-113 (19 פרקים). החלה ב-25 בספטמבר 2007 והסתיימה ב-20 במאי 2008.
בפרק הראשון הזהות הכפולה של טוני מתגלה לז'אן, ולה גרנווי מבקש שג'ני תגן עליו כי הוא פורש מהמסחר בנשק. הצופים רואים בסוף הפרק את לה גרנווי מת במים.
בהמשך העונה מופיעה החקירה של ה-FBI בנוגע למות לה גרנווי. כמו כן בעונה מגלים רבות על עברו של גיבס. בגלל שביתת התסריטאים העונה קוצרה ללא עלילה מרכזית והסתיימה בפרק כפול. בפרק הסיום אנו מגלים את אחת מפעולות ההתנקשות שג'ני וגיבס ביצעו ביחד. באותה פעולה ג'ני ריחמה על אשתו של המתנקש והיא מחפשת נקמה. ג'ני בסוף מתה בקרב יריות וממונה דירקטור חדש, ליאון ואנס. ואנס אינו מרוצה מכך שהנאמנות של הצוות לגיבס ומפרק את הצוות.

עונה 6

פרקים 114-138 (25 פרקים). החלה ב-23 בספטמבר 2008 והסתיימה ב-19 במאי 2009.
העונה מתחילה בצפייה בעבודות החדשות של כל אחד מחברי הצוות. גיבס מקבל צוות חדש להנהיג, מקגי מופנה ליחידת המחשבים של ה-ncis, דינוזו מוצב כסוכן על ספינת קרב של הצי ואילו זיוה מוחזרת לישראל לאביה שבמוסד. לגיבס מתגלה שהצוות החדש שלו מורכב מ-3 סוכנים שחשודים בבגידה בארצות הברית. לאחר מותו של החשוד כביכול הצוות מתאחד אך בהמשך העונה מסתבר כי מדובר בסיפור גדול מזה. ככל הנראה החשוד שמת הוא לא אשם ואילו אחד מהסוכנים האחרים נהייה חשוד מרכזי. לבסוף גיבס והמנהל ונס תופסים את האשם ומוצאים שעשה זאת כדי לשמור על חיי בתו.
האירוע מסתיים באזור הפרק העשירי בעונה, והעונה נמשכת כרגיל.
בסוף העונה, דינוזו מגיע לביתה של זיווה ומוצא שם את סוכן המוסד מייקל ריבקין השיכור. לאחר חילופי דברים בינו לבין דינוזו, ריבקין השיכור תוקף את דינוזו, מה שמאלץ את דינוזו לירות בו. טוני יורה בו והורג אותו. לבסוף, עקב מותו של ריבקין, זיווה חוזרת למוסד בסוף העונה.

עונה 7

פרקים 139-162 (24 פרקים). החלה ב-22 בספטמבר 2009 והסתיימה ב-25 במאי 2010.
בפרק הראשון של העונה גיבס, טוני ומקגי מצילים את זיוה משבי, זיוה חוזרת לוושינגטון, פורשת מהמוסד ומתגייסת כסוכנת מן המניין בNCIS. עיקר הפוקוס בעונה הוא סביב מלחמות הסמים במקסיקו וקולונל מרטון בל (רוברט פטריק) שהינו חשוד ברצח ואף שכר את עורכת הדין אליסון הארט שתייצג אותו. אליסון הארט מופיעה מספר פעמים בעיקר על תקן של מציקה לגיבס ולצוות שלו.
העונה מתקרבת לסיומה כאשר גיבס נחטף על ידי פאלומה רינוזה, בתו של סוחר הסמים פדרו הרננדזבו גיבס ירה כעשרים שנה לפני מאחר שהרננדז היה אחראי לרצח אשתו הראשונה של גיבס, שאנון ובתו קלי. בעוד גיבס מוחזק כאסיר, פאלומה מאיימת שעליו לעבוד בשבילה או שכל מי שהוא אי פעם הכיר ימות אם דרישותיה לא יענו.
העונה מסתיימת כאשר פאלומה נוסעת לסטילווטר על מנת לפגוע באביו של גיבס, ג'קסון גיבס והעונה נגמרת כאשר גורל האב לא ידוע.